text: অ () হলো বাংলা বর্ণমালার প্রথম স্বরবর্ণ এবং ১ম বর্ণ। বাংলা স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘অ’ হলো একটি পূর্ণমাত্রাযুক্ত স্বরবর্ণ।
  
  বর্ণনা 
  অ (অন্‌) অব্য এটি নঞ্‌ অব্যয়ের রূপান্তর হয়ে ‘ন’=‘অ’ হয়। এর পরবর্তী শব্দের প্রথম অক্ষর স্বরবর্ণ হলে ‘অ’ এর স্থলে ‘অন’ হয়।
  
  ব্যবহার 
   এটি অভাব, অল্পতা, অপ্রশস্ততা, অন্যত্ব, সাদৃশ্য ও বিরোধ - এই ছয় অর্থে ব্যবহার করা হয়।
   এছাড়া মধ্যবাংলায় ‘অ’ পূর্ণতা রূপেও ব্যবহার করা হতো; যেমন: অকুমারী = পূর্ণকুমারী।
  
  বৈশিষ্ট্য 
   বাংলা বর্ণমালার প্রথম বর্ণ;
   ‘না’ বোধক অর্থ প্রকাশে ব্যবহৃত হয়;
   অব্যয় হিসাবে বাক্যের শুরুতে ব্যবহৃত হয়।
  
  উদাহরণ 
   সম্বোধনসূচক
   অ মিয়া, কেমন আছ?
   দুঃখ প্রকাশ
   অ কপাল!
   না-বোধক
   অযত্ন করলে গাছ মারা যাবে।
  
  কম্পিউটিং কোড
  
  আরও দেখুন 
   বাংলা স্বরবর্ণ;
   বাংলা ব্যঞ্জনবর্ণ;
   বাংলা বর্ণমালা।
  
  তথ্যসূত্র
  
  বহিঃসংযোগ 
   ।
   ।
  
  বিষয়শ্রেণী:বাংলা স্বরবর্ণ
title: অ